पाएं अपने शहर की ताज़ा ख़बरें और फ्री ई-पेपरडाउनलोड करें
क्षेत्र में बढ़ते कोरोना के मामले को देखते हुए अब ग्रामीण गांवों की सीमा को बंद करने आगे आए हैं। अंचल के कई गांवों में पंचायत व ग्रामीण सीमा सील करने का फैसला रहे कर रास्तों को बंद कर रहे हैं। इसी तरह ग्राम पंचायत शामतरा में भी पंचायत प्रतिनिधियों व ग्राम समिति ने संक्रमण के रोकथाम के लिए गांव की रास्तों को बंद करने का फैसला लिया है। सरपंच रामकिशोर शोरी, उपसरपंच करण कोड़ोपी, ग्राम पटेल राजेश पटेल, ग्रामीण अध्यक्ष देवकरण साहू, कोटवार विश्राम दास की उपस्थिति में ग्राम समिति के सदस्यों द्वारा गांव के तीनों मुख्य मार्गों को लकड़ी, जाली तार से बंद किया गया। वहीं एक मार्ग में नाका तैयार कर बाहरी लोगों को प्रवेश निषेध किया गया है।
भोडिया को कराया जा रहा सैनिटाइज
ग्राम पंचायत भोडिया द्वारा पूरे गांव का सैनिटाइजेशन किया जा रहा है। देशभर में कोरोना वायरस को फैलने से रोकने के लिए शासन-प्रशासन द्वारा प्रयास किया जा रहा है। इसी कड़ी में भोडिया में सैनिटाइज का कार्य किया जा रहा है। गांव की गली, मोहल्ले, सार्वजनिक जगहों को कोरोना वायरस संक्रमण और अन्य बीमारियों को फैलने से रोकने के लिए सैनिटाइजेशन कराया जा रहा है। ग्राम पंचायत सरपंच राजकुमार दर्रो, सचिव रमेश कुंजाम, वार्ड पंच के साथ नेहरू युवा केंद्र के स्वयंसेवक संगठन के अध्यक्ष माधव नेताम, शैलेश तिवारी द्वारा सैनिटाइजेशन किया जा रहा है। इस दौरान लोगों को बेवजह घर से न निकलने, मास्क लगाने व एक-दूसरे से दो गज की दूरी बनाकर रखने की समझाईश दी जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn